****

**ประกาศมหาวิทยาลัยธรรมศาสตร์**

**เรื่อง อำนาจหน้าที่และการแบ่งหน่วยงานภายในสำนักงานเลขานุการคณะวิทยาการเรียนรู้และศึกษาศาสตร์ พ.ศ. ๒๕๕๙**

**...............................................**

 โดยที่เป็นการสมควรกำหนดอำนาจหน้าที่และการแบ่งหน่วยงานภายในสำนักงานเลขานุการคณะวิทยาการเรียนรู้และศึกษาศาสตร์

 อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ ประกอบข้อ ๑๔ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์พ.ศ.๒๕๕๙ อธิการบดีโดยความเห็นชอบของสภามหาวิทยาลัยธรรมศาสตร์ในคราวการประชุมครั้งที่ ๙/๒๕๕๙ เมื่อวันที่ ๑๙ กันยายน ๒๕๕๙ จึงออกประกาศดังต่อไปนี้

 ข้อ ๑ ประกาศนี้เรียกว่า “ประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการคณะวิทยาการเรียนรู้และศึกษาศาสตร์ พ.ศ.๒๕๕๙”

 ข้อ ๒ สำนักงานเลขานุการคณะวิทยาการเรียนรู้และศึกษาศาสแบ่งหน่วยงานเป็น4 งานดังนี้

 (๑) **งานประสานงานกลาง**

 (๒) **งานวิจัยและการศึกษา**

 (๓) **งานแผนและบริการวิชาการ**

 (๔) **งานสาระสนเทศและการสื่อสาร**

 ข้อ ๓ **งานประสานงานกลาง** มีอำนาจหน้าที่ ดำเนินการด้านเลขานุการผู้บริหาร ด้านสารบรรณ และงานประชุม ด้านทรัพยากรบุคคล ด้านการเงินและบัญชี และด้านพัสดุ โดยรับผิดชอบอำนวยความสะดวกและประสานงานแก่ผู้บริหาร งานระเบียบสารบรรณ การบริหารงานเอกสาร ดำเนินงานเกี่ยวกับการประชุมดำเนินการสรรหา บรรจุ แต่งตั้งและพัฒนาบุคคล ดูแลสวัสดิการต่างๆ ดำเนินการรับจ่ายเงิน การบันทึกบัญชี การรายงานด้านการเงินของคณะ ดำเนินการจัดซื้อจัดจ้าง การเบิกจ่ายพัสดุครุภัณฑ์ การรายงานสถานภาพทรัพย์สินของคณะและปฎิบัติหน้าที่อื่นตามที่ได้รับมอบหมาย

 ข้อ ๔ **งานวิจัยและการศึกษา** มีอำนาจหน้าที่ ดำเนินการด้านประสานงานหลักสูตรและจัดการศึกษาด้านวิจัยและเครือข่ายการวิจัย และด้านประกันคุณภาพการศึกษา โดยรับผิดชอบเกี่ยวกับการเปิดหลักสูตรและพัฒนาหลักสูตรให้เป็นไปตามเกณฑ์มาตรฐาน ของสำนักงานคณะกรรมการการอุดมศึกษา และดำเนินการเกี่ยวข้องกับนักศึกษาทุกเรื่อง ประสานงานการขอทุนวิจัย รวบรวมข้อมูลสาระสนเทศงานวิจัย ติดตามความก้าวหน้าและรายงานผลของโครงการวิจัย ประสานงานและอำนวยความสะดวกในการตีพิมพ์ การเขียนตำราการเผยแพร่ผลงานตีพิมพ์ การจดแจ้งลิขสิทธิ์ และดำเนินการเกี่ยวกับกองทุนวิจัย ดำเนินงานเกี่ยวกับการประกันคุณภาพของคณะและปฎิบัติหน้าที่อื่นตามที่ได้รับมอบหมาย

 ข้อ ๕ **งานแผนและบริการวิชาการ** มีอำนาจหน้าที่ ดำเนินการด้านแผนและยุทธศาสตร์ ด้านฝึกอบรมและบริการวิชาการ และด้านเครือข่ายองค์กร โดยรับผิดชอบในด้านวิเคราะห์และวางแผนงาน จัดทำแผนและโครงการตามยุทธศาสตร์ รายงานผลการปฎิบัติงานประจำปี จัดทำคำของบประมาณแผ่นดินและงบประมาณเงินรายได้จัดทำแผนปฏิบัติราชการประจำปี คำขอรับรองปฎิบัติงาน และจัดทำรายงานประจำปี จัดโครงการฝึกอบรมและบริการวิชาการทั้งภายในและภายนอก มหาวิทยาลัย ประสานงานเครือข่ายทั้งด้านการศึกษา การวิจัยและบริการวิชาการ และปฎิบัติหน้าที่อื่นตามที่ได้รับมอบหมาย

 ข้อ ๖ **งานสาระสนเทศและการสื่อสาร** มีอำนาจหน้าที่ ดำเนินการด้านระบบคอมพิวเตอร์ ด้านสื่อการเรียนการสอนและโสดทัศนูปกรณ์ และด้านสื่อสารองค์กร โดยรับผิดชอบการบริหารจัดการระบบคอมพิวเตอร์พัฒนาระบบสาระสนเทศและระบบเครือข่ายสาระสนเทศ ให้บริการคอมพิวเตอร์แก่บุคลากรและนักศึกษา ให้บริการสื่อการเรียนการสอนและเทคโนโลยีการศึกษา พัฒนาสื่อการเรียนการสอน ผลิตผลงานวิจัยด้านเทคโนโลยีและนวัตกรรมการศึกษา ให้บริการข้อมูล ข่าวสาร ความรู้ ของคณะต่อสาธารณะชน จัดทำสื่อและประชาสัมพันธ์เผยแพร่ภาพลักษณ์ และผลงานของคณะและปฎิบัติหน้าที่อื่นตามที่ได้รับมอบหมาย

 ทั้งนี้ ตั้งแต่บัดนี้เป็นต้นไป

 ประกาศ ณ วันที่ ๒๙ กันยายน พ.ศ.๒๕๕๙

 (ศาสตราจารย์ ดร.สมคิด เลิศไพฑูรย์)

 อธิการบดีมหาวิทยาลัยธรรมศาสตร์



**ประกาศมหาวิทยาลัยธรรมศาสตร์**

**เรื่อง อำนาจหน้าที่และการแบ่งหน่วยงานภายในสำนักงานเลขานุการคณะวิทยาการเรียนรู้และศึกษาศาสตร์ (ฉบับที่ ๒) พ.ศ.๒๕๖๑**

....................................

 โดยที่เป็นการสมควรปรับปรุงการกำหนดอำนาจหน้าที่และการแบ่งหน่วยงานภายในสำนักงานเลขานุการคณะวิทยาการเรียนรู้และศึกษาศาสตร์

 อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ.๒๕๕๘ ประกอบข้อ ๑๔ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์พ.ศ. ๒๕๕๙ และมติสภามหาวิทยาลัยในคราวประชุมครั้งที่ ๓/๒๕๖o เมื่อวันที่ ๒๗ มีนาคม ๒๕๖o อธิการบดีจึงออกประกาศดังต่อไปนี้

 ข้อ ๑ ประกาศนี้เรียกว่า “ประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการคณะวิทยาการเรียนรู้และศึกษาศาสตร์ (ฉบับที่ ๒) พ.ศ.๒๕๖๑”

 ข้อ ๒ ให้ยกเลิกประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการคณะวิทยาการเรียนรู้และศึกษาศาสตร์ พ.ศ.๒๕๕๙

 ข้อ ๓ สำนักเลขานุการคณะวิทยาการเรียนรู้และศึกษาศาสแบ่งหน่วยงานภายในออกเป็น ๓ งานดังนี้

 (๑) **งานอำนวยการกลาง**

 (๒) **งานวิจัยและการศึกษา**

 (๓) **งานสาระสนเทศและการสื่อสาร**

 ข้อ ๔ **งานอำนวยการกลาง** มีอำนาจหน้าที่ ดำเนินการด้านธุรการและบริหารงานทั่วไปการบริหารทรัพยากรบุคคล แผนงานและยุทธศาสตร์ การเงิน บัญชี และพัสดุ และปฎิบัติหน้าที่อื่นตามที่ได้รับมอบหมาย

 ข้อ ๕ **งานวิจัยและการศึกษา** มีอำนาจหน้าที่ ดำเนินการด้านประสานงานหลักสูตรและจัดการศึกษา กิจการนักศึกษา ด้านวิจัยและเครือข่ายการวิจัย ประกันคุณภาพการศึกษา การฝึกอบรมและบริการวิชาการ และปฎิบัติหน้าที่อื่นตามที่ได้รับมอบหมาย

 ข้อ ๖ **งานสาระสนเทศและการศึกษาร** มีอำนาจหน้าที่ ดำเนินการด้านสาระสนเทศ สื่อการเรียนการสอนและโสตทัศนูปกรณ์ การสื่อสารองค์กร ประสานงานเครือข่ายด้านการศึกษา การวิจัยและบริการวิชาการจัดทำสื่อประชาสัมพันธ์ ด้านวิเทศสัมพันธ์ และปฎิบัติหน้าที่อื่นตามที่ได้รับมอบหมาย

 ทั้งนี้ ตั้งแต่บัดนี้เป็นต้นไป

 ประกาศ ณ วันที่ ๒ สิงหาคม ๒๕๖๑

 (รองศาสตราจารย์ เกศินี วิฑูรชาติ)

 อธิการบดีมหาวิทยาลัยธรรมศาสตร์



**ประกาศมหาวิทยาลัยธรรมศาสตร์**

**เรื่อง อำนาจหน้าที่และการแบ่งหน่วยงานภายในสำนักงานเลขานุการคณะวิทยาการเรียนรู้และศึกษาศาสตร์ พ.ศ. ๒๕๖๓**

.................................

 โดยที่เป็นการสมควรปรับปรุงการกำหนดอำนาจหน้าที่และการแบ่งหน่วยงานภายในสำนักงานเลขานุการคณะวิทยาการเรียนรู้และศึกษาศาสตร์

 อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ.๒๕๕๘ ประกอบข้อ ๑๔ ของข้อบังคับมหาวิทยาลัยธรรมศาสตร์ว่าด้วยการจัดตั้งและการแบ่งส่วนงานของมหาวิทยาลัยธรรมศาสตร์พ.ศ.๒๕๕๙ และมติสภามหาวิทยาลัยในคราวประชุมครั้งที่ ๓/๒๕๖o เมื่อวันที่ ๒๗ มีนาคม ๒๕๖o อธิการบดีจึงออกประกาศดังต่อไปนี้

 ข้อ ๑ ประกาศนี้เรียกว่า “ประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการคณะวิทยาการเรียนรู้และศึกษาศาสตร์ พ.ศ.๒๕๖๓”

 ข้อ ๒ ให้ยกเลิกประกาศมหาวิทยาลัยธรรมศาสตร์ เรื่อง อำนาจหน้าที่และการแบ่งหน่วยงานภายในสำนักงานเลขานุการคณะวิทยาการเรียนรู้และศึกษาศาสตร์ (ฉบับที่ ๒) พ.ศ.๒๕๖๑

 ข้อ ๓ สำนักงานเลขานุการคณะวิทยาการเรียนรู้และศึกษาศาสแบ่งหน่วยงานภายในออกเป็น 3 งานดังนี้

(๑) **งานอำนวยการกลาง**

(๒) **งานวิจัยและการศึกษา**

(๓) **งานอาคารสถานที่และสื่อสารองค์กร**

 ข้อ ๔ **งานอำนวยการกลาง** มีอำนาจหน้าที่ ดำเนินการด้านงานบริหารทรัพยากรบุคคล งานธุรการและบริหารทั่วไป งานแผนบัญชี การเงิน และพัสดุ และปฎิบัติหน้าที่อื่นตามที่ได้รับมอบหมาย

 ข้อ ๕ **งานวิจัยและการศึกษา** มีอำนาจหน้าที่ ดำเนินการด้านงานวิจัยและบริการวิชาการงานหลักสูตรและจัดการศึกษา งานกิจการนักศึกษา และปฎิบัติหน้าที่อื่นตามที่ได้รับมอบหมาย

 ข้อ ๖ **งานอาคารสถานที่และสื่อสารองค์กร** มีอำนาจหน้าที่ ดำเนินการด้านงานอาคารสถานที่และโสตทัศนูปกรณ์ งานสารสนเทศ สื่อสารองค์กร และวิเทศสัมพันธ์ ศูนย์การเรียนรู้ดิจิทัล (DLC) และปฎิบัติหน้าที่อื่นตามที่ได้รับมอบหมาย

 ทั้งนี้ ตั้งแต่บัดนี้เป็นต้นไป

 ประกาศ ณ วันที่ ๑๗ สิงหาคม พ.ศ.๒๕๖๓

 (รองศาสตราจารย์ เกศินี วิฑูรชาติ)

 อธิการบดีมหาวิทยาลัยธรรมศาสตร์